Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17650

e) amíg utasításra vár, a pilóta döntése szerint haladjon a vészadásban megadott hely felé. 5.8 Kutató mentő jelzések 5.8.1 A függelékben szereplő levegő-föld és föld-levegő látjelzéseket alkalmazva azok csakis a függelékben közölt jelentéssel bírnak. Azokat csak a feltüntetett céllal szabad használni, bármiféle egyéb összetéveszthető jelzés alkalmazása nem engedélyezett. 5.8.2 A függelékben megadott bármely látjelet észlelvén, a parancsnok pilóta hajtsa végre azt a műveletet, amelyet a jel függelékben megadott értelme megkíván. 5.9 Nyilvántartások vezetése 5.9.1 Ajánlás. - Minden mentés koordináló központ vezessen nyilvántartást körzete kutató és mentő szervezetének műveleti teljesítőképességéről. 5.9.2 Ajánlás. - Minden mentés koordináló központ készítsen értékelést a körzetében folyó aktuális kutató és mentő műveletekről. Ezek az értékelések tartalmazzák az alkalmazott eljárásokra, továbbá a túlélési felszerelésekre és mentőeszközökre vonatkozó észrevételeket, valamint ezeknek az eljárásoknak és felszerelések tökéletesítésére vonatkozó indítványokat. Azokat az értékeléseket, amelyek valószínűleg más államokat is érdekelnek, be kell nyújtani az ICAO-hoz tájékoztatás és nyilvánosságra hozatal végett. FÜGGELÉK – KUTATÓ MENTŐ LÁTJELEK (Megjegyzés. - lásd az Annex 5. Fejezetének 5.8 pontját)

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes